Coba jelasin Botani dari Duku dalam bahasa minangkabau dong

Batang nan baukuran sedang, tingginyo mancapai 30 m jo gemang hinggo 75 cm. Batangnyo biasonyo ba alur-alur dalam indak baraturan, jo banir (akar papan) nan pipih manonjol di ateh tanah. Pepagan (kulik kayu) warnanyo kalabu babintiak-bintika kalam jo jingga, manganduang gatah kental jo warna sarupo susu nan lengket (resin).

Daun majemuk manyirip ganjia, botak atau babulu haluih, jo 6–9 anak daun nan tasusun baseling, anak daun jorong (eliptis) sampai lonjong, 9–21 cm × 5–10 cm, bakilek di sisi ateh, sarupo jangat, jo pangka runciang dan ujuangnyo marunciang (meruncing) pendek, anak daun batangkai 5–12 mm.

Bungo talatak ditandan nan kalua dari batang atau cabang nan gadang, manggantuang, tongga atau dalam berkas 2-5 tandan atau labiah, acok juo bacabang dipangkanyo. Panjangnyo 10–30 cm, barambuik. Bungo-bungonyo baukuran ketek, duduak, atau batangkai pendek, manyandiri, punyo kalamin duo. Kalopaknyo babantuak cawan bacaping 5, badagiang, kuniang kahijauan, mahkotanyo bulek talua, tagak, badagiang 2–3 mm × 4–5 mm, putiah hinggo kuniang pucek. Banang sari ciek halai, tabuangnyo mencapai 2 mm, kepalo-kepalo sari dalam ciek lingkaran. Putiaknyo taba jo pendek.

Buah buni nan babantuak jorong, bulek atau bulek mamanjang, 2-4(-7) cm × 1,5–5 cm, punyo bulu haluih kakuniang-kuniangan jo daun kalopak nan indak gugua. Kulik (dindiang) buah tipih hinggo taba (kiro-kiro 6 mm). Babijo 1–3, pipih, hijau, rasonyo paik; bijo dibungkuih salut bijo (arilus) nan putiah bening dan taba, baraia, manih sampai masam. Kultivar-kultivar nan unggul punyo bijo nan ketek atau indak bakambang (rudimenter), tapi arilusnyo tumbuah rancak dan taba, manih.

Lambeknyo tanaman manghasiakan buah karano duku bakambang menggunokan bijo. Tanaman baru babungo di umua 10 sampai 15 tahu. Perkecambahan tumbuahan iko punyo perilaku poliembrioni (ciek bijo manghasiakan banyak embrio atau semai): ciek embrio hasia pambuahan, dan sisonyo embrio apomiktik,. Embrio apomiktik bakambang dari jariangan batang induak sahinggo katurunannyo punyo karakter nan sarupo jo induaknyo. Bijo bersifat rekalsitran, panyimpanan labiah daripado tujuah hari akan mambuek kamunduran kakuatan kacambah nan capek.

Perbanyakan vegetatif dikarajoan jo pencangkokan dan sambuang pucuak.